text: মোসাদ্দেক হোসেন বুলবুল বাংলাদেশ জাতীয়তাবাদী দলের একজন রাজনীতিবিদ ও রাজশাহী সিটি কর্পোরেশনের সাবেক মেয়র। বর্তমানে তিনি রাজশাহী মহানগর বিএনপির সভাপতি হিসেবে দায়িত্ব পালন করছেন।
  
  প্রারম্ভিক জীবন
  মোসাদ্দেক ১৯৬৫ সালের ৫ জুন রাজশাহীতে জন্মগ্রহণ করেন। তার পিতার নাম আব্দুর রশীদ ও মাতা ফাতেমা বেগম। তিনি ১৯৮১ সিরোইল সরকারী উচ্চ বিদ্যালয় থেকে মাধ্যমিক এবং রাজশাহী সরকারি সিটি কলেজ থেকে ১৯৮৪ সালে উচ্চ মাধ্যমিক সম্পন্ন করে রাজশাহী বিশ্ববিদ্যালয়ে ভর্তি হন। রাজশাহী বিশ্ববিদ্যালয় থেকে ১৯৮৬ সালে স্নাতক ও ১৯৮৮ সালে স্নাতকোত্তর ডিগ্রি অর্জন করেন। ১৯৯২ সালে তিনি একই বিশ্ববিদ্যালয় থেকে আইনবিদ্যায় স্নাতক সম্পন্ন করেন।
  
  রাজনৈতিক জীবন
  মোসাদ্দেক ছাত্রাবস্থায় বাংলাদেশ ছাত্রদলের রাজনীতির সাথে সম্পৃক্ত হন। ১৯৯১ সালে রাজশাহী জেলা ছাত্রদলের সহ-সভাপতি নির্বাচিত হন। ১৯৯৪ সালে তিনি জাতীয়তাবাদী যুবদলে যোগদান করেন। ২০০৩ সালে রাজশাহী মহানগর যুবদলের সভাপতি হিসেবে দায়িত্ব পালন করেন। ২০১০ সালে বিএনপির জাতীয় নির্বাহী কমিটির সদস্য নির্বাচিত হন। ২০০৮ সালে বিএনপির প্রার্থী হিসেবে রাজশাহীর মেয়র নির্বাচনে অংশ নিয়ে পরাজিত হন। ২০১৩ সালে পুনরায় নির্বাচনে অংশ নিয়ে নির্বাচিত হন এবং ২০১৩ সালের ২১ জুলাই থেকে ২০১৮ পর্যন্ত মেয়র হিসেবে দায়িত্ব পালন করেন।
  
  ব্যক্তিগত জীবন
  মোসাদ্দেক ১৯৯৬ সালে রেবেকা সুলতানা সুমির সাথে বিবাহ বন্ধনে আবদ্ধ হন। এই দম্পতির এক পুত্র ও এক কন্য রয়েছে।
  
  তথ্যসূত্র 
  
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশ জাতীয়তাবাদী দলের রাজনীতিবিদ
  বিষয়শ্রেণী:১৯৬৫-এ জন্ম
  বিষয়শ্রেণী:রাজশাহী সিটি কর্পোরেশনের মেয়র
  বিষয়শ্রেণী:রাজশাহী জেলার রাজনীতিবিদ
  বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
title: মোসাদ্দেক হোসেন বুলবুল